ET Euroopa Liidu Teataja C 315/3

Väikese muudatuse heakskiitmise taotluse avaldamine kooskõlas Euroopa Parlamendi ja nõukogu määruse (EL) nr 1151/2012 artikli 53 lõike 2 teise lõiguga

(2016/C 315/03)

Euroopa Komisjon kiitis heaks käesoleva väikese muudatuse komisjoni delegeeritud määruse (EL) nr 664/2014 (1) artikli 6 lõike 2 kolmanda lõigu mõistes

VÄIKESE MUUDATUSE HEAKSKIITMISE TAOTLUS

Väikese muudatuse heakskiitmise taotlus kooskõlas Euroopa Parlamendi ja nõukogu määruse (EL) nr 1151/2012 (2) artikli 53 lõike 2 teise lõiguga

„BRA”

ELi nr: PDO-IT-02128 – 18.3.2016

KPN ( X ) KGT ( ) GTT ( )

1. Taotlejate rühm ja õigustatud huvi

Consorzio di Tutela del Formaggio BRA DOP Via Silvio Pellico 10 10022 Carmagnola (TO) ITALIA tel +39 110565985, faks +39 0110565989 e-post: promo.formaggi@produttorilattepiemonte.com

Ühendusel Consorzio di Tutela del Formaggio BRA DOP on seadusekohane õigus esitada muutmistaotlus vastavalt põllumajandus-, toiduainete- ja metsanduspoliitika ministeeriumi (Ministero delle politiche agricole alimentari e forestali) 14. oktoobri 2013. aasta määruse nr 12511 artikli 13 lõikele 1.

2. Liikmesriik või kolmas riik

Itaalia

3. Tootespetsifikaadi osa, mida muutmine hõlmab

— ☐ Toote kirjeldus — ☐ Päritolutõend — ☐ Tootmismeetod — ☐ Seos piirkonnaga — ☒ Märgistus — ☐ Muu (täpsustada)

4. Muudatus(t)e liik

— ☐ Registreeritud KPNi või KGT tootespetsifikaadi muudatus, mis ei ole oluline määruse (EL) nr 1151/2012 artikli 53 lõike 2 kolmanda lõigu kohaselt ja mis ei eelda avaldatud koonddokumendi muutmist. — ☒ Registreeritud KPNi või KGT tootespetsifikaadi muudatus, mis ei ole oluline määruse (EL) nr 1151/2012 artikli 53 lõike 2 kolmanda lõigu kohaselt ja mis eeldab avaldatud koonddokumendi muutmist. — ☐ Registreeritud KPNi või KGT tootespetsifikaadi muudatus, mis ei ole oluline määruse (EL) nr 1151/2012 artikli 53 lõike 2 kolmanda lõigu kohaselt ja mille kohta ei ole avaldatud koonddokumenti (või sellega võrdväärset). — ☐ Registreeritud GTT tootespetsifikaadi muudatus, mis on määruse (EL) nr 1151/2012 artikli 53 lõike 2 neljanda lõigu kohaselt väike.

5. Muudatus(ed)

Spetsifikaadi artiklis 8 on lisatud neljanda lõigu järel järgmine lõik:

„Juustu „Bra” KPN logo on „Bra”, „Bra”Tenero ja „Bra”Tenero d’Alpeggio puhul punane ning „Bra”Duro ja „Bra”Duro d’Alpeggio puhul pruun. Selle logo kõrval peab olema ühenduse logo.”

Ühtlasi on lisatud võimalike logode graafiline kujund.

Muudatuse põhjuseks oli vajadus, et tarbija saaks juustu „Bra” eri tüüpidel kiiremini vahet teha ning seetõttu on lisatud otse logole vastav tähistus „Bra”Tenero või „Bra”Duro ja „Bra”Tenero d’Alpeggio või „Bra”Duro d’Alpeggio.

Seega on võimalik kasutada järgmisi logosid:

Artikli 8 kaheksandat lauset on muudetud, lisades võimaluse kasutada ka mustvalget pabermärgist, juhul kui toodet müüakse portsjonitena/eelpakendatult.

Peale selle on itaaliakeelne sõna preconfezionato (eelpakendatud) asendatud sõnaga preimballato (eelpakendatud).

Nii et varasem sõnastus:

„Juustu võib turustada nii tervena kui ka tükkideks või portsjoniteks lõigatuna ning eelpakendatult. Kõva juustu võib eelpakendatult turustada ka riivituna. Portsjoniteks jaotamise ja eelpakendamise toimingud ning riivimine võivad toimuda ka väljaspool geograafilist piirkonda.”

on asendatud sõnastusega:

„Juust lastakse turule nii tervena kui ka tükkideks või portsjoniteks lõigatuna ning eelpakendatult, kõva juust duro võib olla pakendatud ka riivituna, nende valikute puhul võib kasutada ka mustvalget logo. Portsjoniteks jaotamise ja eelpakendamise toimingud ning riivimine võivad toimuda ka väljaspool geograafilist piirkonda.”

Vajalik on lisada mustvalge logo kasutamise võimalus, kuna paljud trükikojad, kus portsjoniteks lõigatud või eelpakendatud juustu märgiseid trükitakse, kasutavad üksnes mustvalget trükki. Märgistamist võivad teostada nii hulgimüüjad kui ka ettevõtjad, kes juustu portsjoniteks lõikavad.

Spetsifikaadi artikli 8 viimases lauses on itaaliakeelne sõna preconfezionato (eelpakendatud) asendatud sõnaga preimballato (eelpakendatud), et mõisted oleksid vastavuses Euroopa Parlamendi ja nõukogu määruses (EL) nr 1169/2011 (3) kasutatud mõistetega.

DOCUMENTO UNICO

„BRA”

ELi nr: PDO-IT-02128 – 18.3.2016

KPN ( X ) KGT ( )

1. Nimetus(ed)

„Bra”

2. Liikmesriik või kolmas riik

Itaalia

3. Põllumajandustoote või toidu kirjeldus

3.1. Toote liik

Klass 1.3. Juust

3.2. Punktis 1 esitatud nimetusele vastava toote kirjeldus

Kirjeldus. Juust „Bra” on rasvane või poolrasvane lehmapiimast valmistatud pressitud juust; juustu „Bra”d’alpeggio ja kõva juustu „Bra” võib valmistada ka osaliselt kooritud piimast. Piimale võib lisada kuni 20 % ulatuses lamba- ja/või kitsepiima.

Valmistoode peab olema järgmiste omadustega.

Kuju: silindriline, sileda põhjaga.

Mõõdud: läbimõõt 30–40 cm, serva kõrgus 6–10 cm, serv on kergelt kumer, mõlema mõõtme puhul võib esineda tehnilistest tootmismeetoditest tingitud kõikumisi.

Kaal: 6–9 kg.

Mõõtmed ja kaal vastavad laagerdamise alguses mõõdetud väärtustele.

Koorik: pehme juustu puhul: helehall, elastne, sile ja ühtlane, ei ole söödav;

kõva juustu puhul: kõva, vastupidav, kuldpruunist tumehallini ulatuva värvusega, koorikut võib hallituse tekke takistamiseks töödelda toiduõliga; ei ole söödav.

Juustu sisu tekstuur: Pehme juustu puhul on juustumass keskmise kõvadusega ja elastne ning sisaldab piiratud arvul väikesi tühimikke; kõva juustu puhul on juustumassis piiratud arvul väikesi silmakesi.

Juustu sisu värvus: pehme juustu puhul valge või elevandiluuvärvi; kõva juustu puhul ulatub värvus kergelt kollakast ookerkollaseni.

Maitse: pehme juust on meeldivalt aromaatne mõõdukalt intensiivse maitsega; kõva juust on terava lõhna ja maitsega.

Rasvasisaldus kuivaines: vähemalt 32 %.

3.3. Sööt (üksnes loomse päritoluga toodete puhul) ja tooraine (üksnes töödeldud toodete puhul)

Veiste, teatud juhul ka lammaste ja kitsede põhisööt koosneb haljassöödast, konserveeritud söödast ja kuivatatud rohttaimedest, millele on lisatud nõuetekohases ulatuses söödalisandeid. Enam kui 50 % (massiprotsentides) piimakarja söödaratsioonist peab pärinema juustu tootmispiirkonnast.

Lehmapiim, millele võib olla lisatud väheses koguses (maksimaalselt 20 %) lamba- ja/või kitsepiima; kõva juustu puhul võib piim olla osaliselt kooritud, juustu „Bra”d’alpeggio puhul võib osaliselt kooritud piima kasutada nii pehme kui ka kõva juustu valmistamiseks; sool ja vedel vasikalaap.

3.4. Täpsustage tootmise erietapid, mis peavad toimuma määratletud geograafilises piirkonnas

Põllumajanduslikud majapidamised, mille piima kasutatakse juustu „Bra” valmistamiseks, peavad asuma määratletud geograafilises piirkonnas.

See nõue kehtib nii piima tootmise ja töötlemise kui ka laagerdumisprotsessi kohta.

3.5. Sellise toote viilutamise, riivimise, pakendamise jm erieeskirjad, millele registreeritud nimetus viitab

…

3.6. Sellise toote märgistamise erieeskirjad, millele registreeritud nimetus viitab

Tänu juustu vormimisel kasutatavatele spetsiaalsetele märgistega vormidele kantakse juustuketastele algupärane tähis, millel on stiliseeritud täht „B”, märgistus „duro” (kõva) või „tenero” (pehme) ja tunnusnumber, mis hõlmab provintsi lühendit ja kahekohalist arvu.

Vastavusmärgis koosneb ümmargusest paberetiketist, mille läbimõõt on 20–28 cm, kusjuures tekst paikneb tavalise juustu puhul kollasel taustal ja d’alpeggio juustu puhul rohelisel taustal, ning juustu servale pressitud märgisest.

Vastavusmärgis koosneb ümmargusest paberetiketist, millele on kantud tekst „BRA TENERO” või „BRA DURO” või „BRA TENERO D’ALPEGGIO” või „BRA DURO D’ALPEGGIO”, ja iseloomulikust logost, mis kujutab vuntsidega mehikest, kes kannab kübarat ja hoiab käes juustuketast, millest on üks sektor välja lõigatud.

Juustu „Bra” KPN logo on „Bra”, „Bra”Tenero ja „Bra”Tenero d’Alpeggio puhul punane ning „Bra”Duro ja „Bra”Duro d’Alpeggio puhul pruun. Selle logo kõrval peab olema ühenduse logo.

Alles pärast nõutava märgistamismenetluse läbimist võib toodet turustada kaitstud päritolunimetuse „Bra” all.

Paberetiketi võib kinnitada tootele toiduliimiga.

Sama logo peab olema ka portsjoniteks lõigatud juustul.

Seega on võimalik kasutada järgmisi logosid:

Juust lastakse turule nii tervena kui ka tükkideks või portsjoniteks lõigatuna ning eelpakendatult, kõva juust duro võib olla pakendatud ka riivituna, nende valikute puhul võib kasutada ka mustvalget logo. Portsjoniteks jaotamise ja eelpakendamise toimingud ning riivimine võivad toimuda ka väljaspool geograafilist piirkonda.

4. Geograafilise piirkonna täpne määratlus

Tootmis- ja laagerdamispiirkond hõlmab kogu Cuneo provintsi ning Torino provintsis asuvat Villafranca Piemonte kommuuni. Märget „BRA”d’alpeggio võivad kanda pehmed (tenero) ja kõvad (duro) juustud, mis on toodetud ja laagerdunud järgmistes mägipiirkonna kommuunides: Brondello, Castellar, Crissolo, Gambasca, Martiniana Po, Oncino, Ostana, Paesana, Pagno, Rifreddo, Sanfront, Bellino, Brossasco, Casteldelfino, Frassino, Isasca, Melle, Piasco, Pontechianale, Rossana, Sampeyre, Valmala, Venasca, Acceglio, Canosio, Cartignano, Celle Macra, Dronero, Elva, Macra, Marmora, Prazzo, Roccabruna, S. Damiano Macra, Stroppo, Villar S. Costanzo, Bernezzo, Castelmagno, Cervasca, Montemale, Monterosso Grana, Pradleves, Valgrana, Cignolo, Aisone, Argentera, Demonte, Gaiola, Moiola, Pietraporzio, Rittana, Roccasparvera, Sambuco, Valloriate, Vinadio, Chiusa Pesio, Entracque, Limone Piemonte, Roaschia, Robilante, Roccavione, Valdieri, Vernante, Briaglia, Frabosa Soprana, Frabosa Sottana, Monasterolo Casotto, Monastero di Vasco, Montaldo Mondovì, Pamparato, Roburent, Roccaforte Mondovì, S. Michele Mondovì, Torre Mondovì, Vicoforte Alto, Bagnasco, Battifollo, Briga Alta, Caprauna, Castelnuovo Ceva, Garessio, Lisio, Mombasiglio, Montezemolo, Nucetto, Ormea, Perlo, Priero, Priola, Sale S. Giovanni, Scagnello, Viola ning osaliselt territooriumid, mida käsitletakse mägipiirkondadena 25. juuli 1952. aasta seaduse nr 991 ja selle hilisemate muudatuste alusel: Barge, Bagnolo Piemonte, Envie, Revello, Costigliole Saluzzo, Verzuolo, Busca, Caraglio, Borgo S. Dalmazzo, Boves, Peveragno, Villanova Mondovì, Ceva, Lesegno, Pianfei ja Magliano Alpi see osa, mis piirneb Ormea kommuuniga.

5. Seos geograafilise piirkonnaga

Geograafilist piirkonda, mis paikneb Cuneo provintsi lõunast ja läänest ümbritsevate Ranniku-Alpide ja Cotti Alpide vahel ning mida idast piiravad Langa ja Roero kõrged künkad, iseloomustab hea söödatoodang, suured kasutatavad piimakogused ning piimalehmade söötmiseks ja kasvatamiseks eriti sobivad klimaatilised tingimused. Talveudu ja suvepõua harv esinemine soodustab looma- ja söödataimede kasvatust. Cuneo provintsi iseloomustavad Po jõe orust ida pool paiknevate aladega võrreldes külmemad ja kuivemad talved ning suhteliselt jahedad suved. Sellised keskkonnategurid on loonud tingimused, mis võimaldavad kõnealuses geograafilises piirkonnas „Bra” juustu toota.

Geograafilise piirkonna mägedest puhuvad hommikused ja õhtused tuuled loovad madala õhuniiskusega ideaalsed tingimused, mis tagavad toote optimaalse laagerdamise.

Alpi mäeahelike ja küngaste nõlvadel asuv geograafiline piirkond avaneb kõrgele viljakale kõrgmaale, mida läbivad Po, Tanaro ja nende arvukate lisajõgede lehvikuna hargnevad voolusängid.

„Bra” on pressitud juustumassiga juust, mille pehme ja kõva liik on seda juustu tarbinud ja teistele tutvustanud elanike jaoks strateegiliselt olulised toiduained nii tarbimise kui ka säilitamise seisukohalt. Kuigi kõnealune juust pärineb Alpide territooriumilt, on suve lõpupoole mägedest alla tulevate margari’de (juustumeistritest karjuste) oskusteave sajandite jooksul levinud ka orgudesse, seda eeskätt juustu suure toite- ja kultuurilise väärtuse tõttu. Juustumassi ettevalmistamise, vormimise ja pressimise etappidel on juustu „Bra” valmistamisel eriline tähtsus.

Juust on hõlpsasti äratuntav tänu koorikule: pehme juustu puhul on see hele ja pehme, kõva puhul pruun, kõva ja võib olla õliga töödeldud. Juustu lõikamisel levib selle spetsiifiline lõhn kohe. Pehmel juustul on lõhn õrn ja meeldiv ning hästi kooskõlas maheda maitsega, samas kui kõval juustul on maitse teravam ja vürtsikam ning selles on tunda magusa ja soolase maitse nüansse. Seda juustu kasutatakse eeskätt salatites ja küpsetistes, mille puhul iseloomulik maitse on eriti nauditav. Riivitud kõva juustu „Bra” kasutatakse paljudes retseptides.

Juustu „Bra” omadustes kajastuvad spetsiifilised mullastiku- ja kliimatingimused ning tootmise eripärad. See on tingitud sajandite jooksul väljakujunenud kohalikust mikrofloorast, mis annab laagerdamise käigus juustule tema eripära ning muudab juustu „Bra” ainulaadseks ja teiste pressitud juustumassiga juustude seast hõlpsalt äratuntavaks.

Juust „Bra” moodustab osa Cunea provintsi ajaloost ja kultuurist. Juust on oma nime saanud Bra linna järgi, sest ajalooliselt oli just see linn toote peamine turustuskoht. Kõnealune juust on säilitanud oma lõhna- ja maitseomadused pika aja jooksul. Need kaubanduslikud omadused tuleb omistada geograafilisele tootmispiirkonnale, kuna need on selles piirkonnas loodud ja edasi antud. Seejuures tuleneb kahe erineva juustuliigi – kõva ja pehme – samaaegne olemasolu juustumeistrite suutlikkusest valmistada väga sarnaste valmistamismeetoditega, kuid erinevate tehnoloogiliste võtete ning hoidmis- ja laagerdamisaegade tulemusena väga erineva maitse- ja lõhnaomadustega juustusid, mille juustumass on tihke, kuid mitte kunagi kuivanud, ning mida on võimalik riivida.

Viide spetsifikaadi avaldamisele

(Viitemääruse artikli 6 lõike 1 teine lõik)

Tootespetsifikaadi täielik tekst on saadaval järgmisel veebisaidil: http://www.politicheagricole.it/flex/cm/pages/ServeBLOB.php/L/IT/IDPagina/3335

või

otse põllumajandus-, toiduaine- ja metsanduspoliitika ministeeriumi avalehel (www.politicheagricole.it), klõpsates linki „Prodotti DOP e IGP” [KPNi või KGTga tooted] (ekraani ülemises paremas osas), seejärel linki „Prodotti DOP, IGP e STG” [KPNi, KGT või GTTga tooted] (ekraani vasakus ääres) ja lõpuks „Disciplinari di produzione all’esame dell’UE” [ELile hindamiseks esitatud spetsifikaadid].

(1) ELT L 179. 19.6.2014, lk 17.

(2) ELT L 343, 14.12.2012, lk 1.

(3) ELT L 304, 22.11.2011, lk 18.